Թեև վերջինս ընդունում է, որ վերոնշյալ 25 հայտարկված ապրանքային նշաններում նշված բառերն ու բառակապակցությունները չեն պարունակում նիշեր, որոնք հանդիսանում են պետական զինանշաններ, դրոշներ կամ խորհրդանիշեր, պետությունների պաշտոնական անվանումներ կամ դրանց կրճատ ձևեր, պաշտոնական խորհրդանիշեր, պաշտոնական վերահսկողական և այլ տարբերանշաններ, սակայն արձանագրում է, որ դրանք իրենցից ներկայացնում են հատուկ հասարակական հետաքրքրություն ունեցող բառեր և բառակապակցություններ: «Ավելին, կարծես թե այդ բառերն ու բառակապակցությունները արդեն իսկ դարձել են ազգային արժեք հանդիսացող թավշյա հեղափոխության կարևոր մասը, և դրա հետևանքով ձեռք են բերել այնպիսի իրավական կարգավիճակ, որոնց առկայության դեպքում գործող «Ապրանքային նշանների մասին» ՀՀ օրենքում ամրագրված կարգավորումների տրամաբանությամբ՝ դրանք ենթակա չեն գրանցման այն հայտարկող անձանց անվամբ։ Ավելին, առկա են օրենքով սահմանված միանգամից մի քանի մերժման իրավական հիմքեր, որոնց հիմքով գործակալությունը պետք է մերժի այդ ապրանքային նշանների գրանցումը»,- ընդգծում է Էդգար Հակոբյանը: